**CURS DE LLENGUA CATALANA**

**NIVELL INTERMEDI i SUFICIÈNCIA**

**Autors:** E. Alemany et al

**Editor:** Editorial Castellnou, 2004

**Enfocament:** tipologia textual, basat en els antics programes del nivell de suficiència de la Generalitat de Catalunya.

**Presentació:** com en el cas del nivells bàsic i elemental de la mateixa editorial, el mètode proposa la divisió en tres llibres per nivell (intermedi 1, intermedi 2, intermedi 3; suficiència 1, suficiència 2, suficiència 3), que corresponen a 45 hores d’ensenyament dels mòduls del Consorci per a la Normalització, organisme del qual són tècniques les autores.

**Guia didàctica:** sí

**Material multimèdia:** CD

**Nota didàctica:** aquest mètode està centrat en la tipologia textual i treballa especialment les competències CE i EE. Està concebut pensant en un tipus de públic catalanoparlant (nadiu o locutor independent experimentat). Els textos que s’hi estudien mantenen una certa progressió: de més informal a més formal, de més breu a més llarg, de més fàcil de redactar a més complex, etc. Inclou textos escrits (els avisos, les notes...) i textos orals (la conversa, la reunió...). És interessant per al públic universitari si es necessita explicar bé com està organitzat i construït cada tipus de text; per exemple, un CV, una sol·licitud administrativa, etc. A més, és un bon suport per treballar l’ortografia i la morfologia de base en el nivell B2 (intermedi) del MECRL.